**ZA MLADE RAZISKOVALCE**

1. **V katero smer rastejo rastline?**

V škatli za čevlje naredi več pregrad. Na enem koncu škatle izreži luknjo premera 3 cm. Na začetek labirinta položi kalečo čebulo. Škatlo pokrij s pokrovom. Postavi jo v svetel del prostora in pusti čebulo v njej vsaj 14 dni. Opazuj, kaj se bo zgodilo.

1. **Ali rastlina za življenje potrebuje svetlobo?**

V dva enako velika cvetlična lončka posadi pšenico ali fižol. Lončka postavi na dovolj svetlo mesto in poskrbi, da bo prst dovolj vlažna. Opazuj, kako bo rastlina v posodicah rasla. Čez približno 10 dni, ko bo rastlina zrasla in ozelenela, eno pusti na mestu, drugo pa zapri v prostor brez svetlobe (omara, klet ...). Rastlini opazuj vsak dan in beleži spremembe, ki jih opaziš. Lahko ju tudi fotografiraš na dan, ko sta ozeleneli in npr. zadnji (10.) dan opazovanja.

Kaj misliš, kaj se bo zgodilo?

S poskusom preveri, če si prav predvideval.

1. **POSKUS: Za uspešno rast potrebujejo rastline tudi mineralne snovi.**

V učbeniku za NIT je na str. 95 spodaj predstavljen poskus.

Poskusi še sam in preveri, če je temu res tako.